CWG : PMO ने NDA सरकार को दोषी बताया  
पीएमओ का कहना है कि 2003 में एनडीए सरकार ने कॉमनवेल्थ गेम्स फ़ेडरेशन के साथ आधिकारिक समझौते पर दस्तखत किए थे।
प्रधानमंत्री कार्यालय ने सुरेश कलमाडी को कॉमनवेल्थ आयोजन समिति का चेयरमैन बनाने को लेकर सीएजी के आरोपों से पल्ला झाड़ लिया है। पीएमओ ने कलमाडी की नियुक्ति के लिए एनडीए सरकार पर ठिकरा फोड़ा है। पीएमओ का कहना है कि 2003 में एनडीए सरकार ने कॉमनवेल्थ गेम्स फ़ेडरेशन के साथ आधिकारिक समझौते पर दस्तखत किए थे। इस समझौते में कहा गया था कि भारतीय ओलिंपिक एसोसिएशन का अध्यक्ष ही आयोजन समिति का अध्यक्ष होगा। पीएमओ ने सफाई देते हुए कहा है कि सुरेश कलमाडी को आयोजन समिति की कमान सौंपने में उसका कोई हाथ नहीं है।